**SREDA, 1. 4. 2020**

Ker je danes tako lep dan, sem se odločila, da imate **PROST DAN.** Nič nalog, nič vaj, nič učenja na domu … Samo zabava in počitek.

HA HA HA, si že resno pomislil/a, da ne bo nič dela? Poglej datum!



Seveda vam pošiljam delo! Kar hitro se loti.

Potem pa si lahko tudi ti koga privoščiš, saj je le prvi april – dan norčij in smeha.

**NAROVOSLOVJE IN TEHNIKA**

Prejšnjo uro si bral/a o različnih živalskih vrstah.

S pomočjo spodnjih tabel, učbenika in računalnika (če ga imaš na voljo), boš raziskoval/a, kako se je tvoja žival prilagodila na okolje, v katerem živi. Naredil/a boš predstavitev.

Najprej zlepi 2 lista skupaj (kot zadnjič pri DRU) ali pa uporabi zvezek čez dve strani.

 TUKAJ BODO PODATKI TUKAJ BODO RISBICE

|  |  |
| --- | --- |
|  |  |

Sledi iskanje podatkov.

Preberi spodnji prikaz, ki delno že predstavi nekatere živalske vrste. Prebereš si tudi v učbeniku ali poiščeš na spletu (Google, Wikipedia, …). Če pa imaš doma knjige o živalih, poglej še tam!

Poiskal/a boš naslednje podatke:

* **ŽIVLJENJSKI PROSTOR**
* **ZUNANJE LASTNOSTI** ( zapišeš podatke o telesni velikosti, zgradbi, delih telesa, s katerimi se giba )
* **S ČIM SE PREHRANJUJE** ( podatki ti povedo, ali je žival rastlinojeda, mesojeda ali vsejeda)
* **ZNAČILNOSTI VRSTE** (naštej lastnosti, ki so značilne za vrsto, v katero sodi tvoja žival)

**Živali s hrbtenico – vretenčarji**

 RIBE DVOŽIVKE PLAZILCI PTICE SESALCI

Telo pokrito z dlako.

Zobje, kotijo žive mladiče, sesajo mleko pri samici,

Stalna telesna temperatura.

Telo pokrito s perjem.

Peruti, dve nogi, kljun.

Odlagajo jajca.

Kače, kuščarji, krokodili, želve

Trde suhe luske.

Dihajo s pljuči.

Žabe

Del življenja preživijo v vodi, del na kopnem. Odlagajo jajčeca.

Paglavci dihajo s škrgami.

Preobrazijo se v odraslo žival, ki diha s pljuči in skozi kožo.

Morje, reke jezera.

Plavut, škrge, luske.

Odlagajo jajčeca.

**Živali brez hrbtenice – nevretenčarji**

 KOLOBARNIKI MEHKUŽCI

Polži, školjke, sipe, hobotnice

Polž ima hišico z navoji

Školjka ima dve lupini.

Deževnik

Podolgovato telo iz mnogih kolobarjev

Nima okončin.

**Členonožci**

 RAKI ŽUŽELKE PAJKOVCI

Pajki, škorpijon, suha južina, pršice.

4 pare nog, brez kril.

Mravlja, čebela, paličnjak

Zgradba telesa: glava, oprsje, zadek, 6 nog in navadno 2 para kril.

Rakovica

Močan zunanji oklep,

Pet parov nog, prvi par preoblikovan v klešče.

Raki imajo lahko več kot pet parov nog.

V zvezek ali na dva zlepljena lista napiši in nariši podatke. Na LEVO stran **napiši** podatke o svoji živali (prostor, lastnosti, prehrana, …) na DESNO pa vse te podatke še **nariši.**

Ko končaš, lahko svojo žival opišeš ostalim družinskim članom.

**POZOR:** Tudi ta plakat spada k **LIKOVNI UMETNOSTI**, zato bodi pri izdelavi še posebej natančen/a in ustvarjalen/a!

*Plakat naredi do* ***PETKA, 3. 4. 2020****, potem pa prosi očeta/mamo, da ga slika in mi ga pošlje na*

*e-mail (metka.intihar@guest.arnes.si), da tudi jaz vidim to umetnino.*

**MATEMATIKA**

Pripravi zvezek za matematiko in delovni učbenik 3 del. Napiši naslov: **Množim s število 10 in 100**

Prepiši spodnje račune in spodnjo poved. Uporabi rdečo barvico!

**7 · 10 = 70 11 · 10 = 110 35 · 10 = 350**

**7 · 100 = 700 11 · 100 = 1100 35 · 100 = 3500**

**Število, ki ga množimo z 10, pripišemo ničlo. Številu, ki ga množimo s 100, pripišemo dve ničli.**

Reši vaje v delovnemu učbeniku **str. 4 in 5 – naloga 2 in 3** (4., 5. naloga sta dodatni) ter **str. 8 in 9 – naloga 3, 4, 5** ( 6., 7., 8. naloga so dodatne).

*DODATNE VAJE REŠI SAMO, ČE ŽELIŠ! NISO OBVEZNE!*

**SLOVENŠČINA**

Reši vaje v DZ; **str. 49.** Reši **1. A** in **1. B** nalogo.

Na strani **50** reši **2. nalogo** in sicer **A, B**, **C** in **Č** (D, E, F, G, H, I, J in 4. naloga so dodatne – če želiš!)

Odgovor 2. C in 2. Č naloge napiši v zvezek (tudi dodatne naloge odgovori v zvezek).

Napiši naslov: **CENIK**

**ŠPORT**

Še vedno delamo vaje za Krpana (poglej naloge za ponedeljek, 30. 3. 2020).